MUNICIPIUL CRAIOVA
CONSILIUL LOCAL  AL MUNICIPIULUI CRAIOVA    

    HOTĂRÂREA NR.203
privind mandatarea Primarului Municipiului Craiova, de a vota în Adunarea Generală a Asociaţiei de Dezvoltare Intercomunitară „Salubris Dolj” ordinea de zi
Consiliul Local al Municipiului Craiova, întrunit în şedinţa ordinară din 25.06.2015.

          Având în vedere raportul nr.89288/2015 întocmit de Direcţia Servicii Publice, prin care se propune mandatarea Primarului Municipiului Craiova, de a vota în Adunarea Generală a Asociaţiei de Dezvoltare Intercomunitară „Salubris Dolj” ordinea de zi şi rapoartele comisiilor de specialitate ale Consiliului Local al Municipiului Craiova nr.194, 196, 197, 198 şi 199/2015; 
          Potrivit Hotărârii Consiliului Local al Municipiului Craiova nr.242/2012referitoare la asocierea municipiului Craiova, prin Consiliul Local al Municipiului Craiova, cu comuna Işalniţa, prin Consiliul Local al Comunei Işalniţa şi comuna Vârvoru de Jos, prin Consiliul Local al Comunei Vârvoru de Jos, în vederea înfiinţării Asociaţiei de Dezvoltare Intercomunitară „Salubris Dolj”; 
În temeiul art.36, alin.2, lit. d coroborat cu alin.6, lit. a, pct.14, art.37, art.45, alin.1,  art.61 alin.2  şi art.115, alin.1, lit.b din Legea nr.215/2001, republicată, privind administraţia publică locală;

     HOTĂRĂŞTE:
Art.1. Se aprobă mandatarea Primarului Municipiului Craiova – dna. Lia-Olguţa Vasilescu, de a vota în Adunarea Generală a Asociaţiei de Dezvoltare Intercomunitară „Salubris Dolj” următoarea ordine de zi:

1) modificarea Regulamentului serviciului de salubrizare a localităţilor în conformitate cu Ordinul Preşedintelui A.N.R.S.C. nr.82/2015, anexă la contractul de delegare a gestiunii nr.1/29.03.2013;
2) aprobarea Actului Adiţional nr.5 privind modificarea Contractului de delegare a gestiunii pentru unele activităţi ale serviciului de salubrizare ale localităţilor membre ale Asociaţiei de Dezvoltare Intercomunitară  „Salubris Dolj” nr.1/29.03.2013.
Art.2. În situaţia în care Primarul Municipiului Craiova nu poate participa la lucrările Adunarii Generale a Asociaţiei de Dezvoltare Intercomunitară „Salubris Dolj”, se mandatează Administratorul Public al Municipiului Craiova – dl. Radu Cosmin Preda, să voteze ordinea de zi prevăzută la art.1 din prezenta hotărâre.
Art.3.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi Asociaţia de Dezvoltare Intercomunitară  „Salubris Dolj” vor aduce la îndeplinire prevederile prezentei hotărâri.
	    PREŞEDINTE DE ŞEDINŢĂ,
	         CONTRASEMNEAZĂ,

	             
	         PT. SECRETAR,

	          Andrei Gheorhe NANU
	          Ovidiu MISCHIANU


                                                                                                               













